CELEX: 32007R0328
Language: mt
Date: 2007-03-27 00:00:00
Title: Regolament tal-Kummissjoni (KE) Nru 328/2007 tas- 27 ta' Marzu 2007 li, għas-sena 2007, jidderoga mir-Regolamenti (KE) Nru 596/2004 u (KE) Nru 633/2004 rigward id-dati tal-ħruġ tal-liċenzji ta' l-esportazzjoni fis-setturi tal-bajd u tal-laħam tat-tjur

928                MT              Il-Ġurnal Uffiċjali ta’ l-Unjoni Ewropea                    5.12.2008

32007R0328

28.3.2007                      IL-ĠURNAL UFFIĊJALI TA’ L-UNJONI EWROPEA                            L 87/7

                  REGOLAMENT TAL-KUMMISSJONI (KE) Nru 328/2007

                                         tas-27 ta’ Marzu 2007

    li, għas-sena 2007, jidderoga mir-Regolamenti (KE) Nru 596/2004 u (KE) Nru 633/2004
      rigward id-dati tal-ħruġ tal-liċenzji ta' l-esportazzjoni fis-setturi tal-bajd u tal-laħam
                                               tat-tjur

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KEE) Nru 2771/75 tad-29 ta’ Ottubru 1975
dwar l-organizzazzjoni komuni tas-suq tal-bajd1, u b'mod partikolari l-Artikolu 3(2) tiegħu,

Wara li kkunsidrat ir-Regolament tal-Kunsill (KEE) Nru 2777/75 tad-29 ta’ Ottubru 1975
dwar l-organizzazzjoni komuni fis-suq tal-laħam tat-tjur2, u partikolarment l-Artikolu 3(2)
tiegħu,

Billi:

(1)       L-Artikolu 3(3) tar-Regolament tal-Kummissjoni Nru 596/20043 li jniżżel regoli
          dettaljati għall-implementazzjoni tas-sistema tal-liċenzji ta’ l-esportazzjoni fis-settur
          tal-bajd, u l-Artikolu 3(3) tar-Regolament tal-Kummissjoni Nru 633/20044 li
          jistabbilixxi regoli dettaljati għall-implementazzjoni tas-sistema tal-liċenzji ta’ l-
          esportazzjoni fis-settur tal-laħam tat-tjur, jipprovdu li l-liċenzji ta' l-esportazzjoni
          jinħarġu nhar l-Erbgħa tal-ġimgħa ta' wara dik li matulha jitressqu l-applikazzjonijiet
          għal-liċenzji, sakemm il-Kummissjoni ma tkun ħadet l-ebda miżura partikolari f'dak il-
          perjodu.

(2)       Fil-qies tal-ġranet ta' vaganza tas-sena 2007, u tal-pubblikazzjoni irregolari tal-Ġurnal
          Uffiċjali ta' l-Unjoni Ewropea matul dawk il-ġranet, jirriżulta li l-perjodu bejn it-
          tressiq ta' l-applikazzjonijiet u l-jum tal-ħruġ tal-liċenzji huwa qasir wisq biex jiżgura
          ġestjoni tajba tas-suq. Għaldaqstant jeħtieġ li dan il-perjodu jittawwal.

1
          ĠU L 282, 1.11.1975, p. 49. Ir-Regolament kif emendat l-aħħar bir-Regolament (KE) Nru 679/2006
          (ĠU L 119, 4.5.2006, p. 1).
2
          ĠU L 282, 1.11.1975, p. 77. Ir-Regolament kif emendat l-aħħar bir-Regolament (KE) Nru 679/2006.
3
          ĠU L 94, 31.3.2004, p. 33. Ir-Regolament kif emendat bir-Regolament (KE) Nru 1713/2006 (ĠU L
          321, 26.11.2006, p. 11).
4
          ĠU L 100, 6.4.2004, p. 8. Ir-Regolament kif emendat bir-Regolament (KE) Nru 1713/2006.
 ---pagebreak--- 5.12.2008      MT             Il-Ġurnal Uffiċjali ta’ l-Unjoni Ewropea                  929

(3)    Il-miżuri pprovduti f’dan ir-Regolament huma konformi ma’ l-opinjoni tal-Kumitat ta’
       Ġestjoni għal-laħam tat-tjur u l-bajd,

ADOTTAT DAN IR-REGOLAMENT:

                                           Artikolu 1

B'deroga mill-Artikolu 3(3) tar-Regolament (KE) Nru 596/2004 u l-Artikolu 3(3) tar-
Regolament (KE) Nru 633/2004, għas-sena 2007, il-liċenzji għandhom jinħarġu fid-dati
murija fl-Anness ta' dan ir-Regolament preżenti.

Din id-deroga għandha tapplika sakemm, qabel id-dati msemmija tal-ħruġ, ma tkun ittieħdet l-
ebda waħda mill-miżuri partikolari pprovduti fl-Artikolu 3(4) tar-Regolament (KE)
Nru 633/2004.

                                           Artikolu 2

Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu
f’Il-Ġurnal Uffiċjali ta' l-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 27 ta’ Marzu 2007.

Għall-Kummissjoni
Jean-Luc DEMARTY
Direttur-Ġenerali għall-Agrikoltura u Żvilupp rurali
 ---pagebreak--- 930             MT              Il-Ġurnal Uffiċjali ta’ l-Unjoni Ewropea              5.12.2008

                                              ANNESS

  Perjodi għat-tressiq ta' l-applikazzjonijiet                        Dati tal-ħruġ
                 għal-liċenzji

Mit-2 sas-6 ta' April 2007                           It-12 ta' April 2007

Mit-23 sas-27 ta' April 2007                         It-3 ta' Mejju 2007

Mit-30 ta' April sa l-4 ta' Mejju 2007               L-10 ta' Mejju 2007

Mill-21 sal-25 ta' Mejju 2007                        Il-31 ta' Mejju 2007

Mis-6 sa l-10 ta' Awissu 2007                        Is-16 ta’ Awissu 2007

Mis-17 sal-21 ta' Diċembru 2007                      It-28 ta' Diċembru 2007

Mill-24 sat-28 ta' Diċembru 2007                     L-4 ta' Jannar 2008